Document ID: 32012D0374

RÅDETS AFGØRELSE
af 14. maj 2012
om indgåelse af en frivillig partnerskabsaftale mellem Den Europæiske Union og Den Centralafrikanske Republik om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT)
(2012/374/EU)
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde, særlig artikel 207, stk. 3, første afsnit, og artikel 207, stk. 4, første afsnit, sammenholdt med artikel 218, stk. 6, litra a), nr. v), og artikel 218, stk. 7,
under henvisning til forslag fra Europa-Kommissionen,
under henvisning til godkendelse fra Europa-Parlamentet, og
ud fra følgende betragtninger:
(1)
I maj 2003 vedtog Europa-Kommissionen en meddelelse til Europa-Parlamentet og Rådet med titlen »Retshåndhævelse, god forvaltningspraksis og handel på skovbrugsområdet (FLEGT) - Forslag til EU-handlingsplan«, hvori den opfordrede til, at der træffes foranstaltninger til at bekæmpe ulovlig skovhugst gennem frivillige partnerskabsaftaler med træproducerende lande. Rådets konklusioner om handlingsplanen blev vedtaget i oktober 2003 (1), og Europa-Parlamentet vedtog en beslutning derom den 11. juli 2005 (2).
(2)
I overensstemmelse med Rådets afgørelse 2011/790/EU (3) blev den frivillige partnerskabsaftale mellem Den Europæiske Union og Den Centralafrikanske Republik om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT) (i det følgende benævnt »aftalen«) undertegnet den 28. november 2011 med forbehold af aftalens indgåelse.
(3)
Aftalen bør indgås -
VEDTAGET DENNE AFGØRELSE:
Artikel 1
Den frivillige partnerskabsaftale mellem Den Europæiske Union og Den Centralafrikanske Republik om retshåndhævelse, god forvaltningspraksis og handel på skovbrugsområdet med træ og træprodukter til Den Europæiske Union (FLEGT) (i det følgende benævnt »aftalen«) godkendes hermed på Unionens vegne.
Teksten til aftalen er knyttet til denne afgørelse.
Artikel 2
Formanden for Rådet bemyndiges til at udpege den person, som er beføjet til på Unionens vegne at give meddelelse i henhold til artikel 30 i aftalen med henblik på, at Unionen bliver bundet af aftalen.
Artikel 3
Unionen repræsenteres af repræsentanter for Kommissionen i det fælles udvalg for gennemførelse af aftalen, der er etableret i henhold til aftalens artikel 19.
Medlemsstaterne kan som medlemmer af Unionens delegation deltage i møderne i det fælles udvalg for gennemførelse af aftalen.
Artikel 4
Med henblik på ændring af bilagene til aftalen i henhold til dennes artikel 26, stk. 3, bemyndiges Kommissionen til efter proceduren i artikel 11, stk. 3, i forordning (EF) nr. 2173/2005 af 20. december 2005 om indførelse af en FLEGT-licensordning for import af træ til Det Europæiske Fællesskab (4) at godkende sådanne ændringer på Unionens vegne.
Artikel 5
Denne afgørelse træder i kraft på dagen for dens vedtagelse.
Udfærdiget i Bruxelles, den 14. maj 2012.

Labels: 1
3
6
18
15